ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സ്വാമി വിവേകാനന്ദന്റെ ഉപദേശം പ്രധാനമന്ത്രി യുവജനങ്ങള്ക്ക് വിശദീകരിച്ചുകൊടുത്തു
യുവജനങ്ങള്ക്ക് മികച്ച വിദ്യാഭ്യാസ സംരംഭകത്വ അവസരങ്ങള് ലഭ്യമാക്കുന്നതിനാണ് നാം പ്രവര്ത്തിക്കുന്നത്: പ്രധാനമന്ത്രി
സ്വാമി വിവേകാനന്ദന്റെ നേതൃത്വ ഉപദേശങ്ങള് പിന്തുടരുന്നതിന് രാജ്യത്തെ യുവജനങ്ങളോട് ആവശ്യപ്പെട്ട് പ്രധാനമന്ത്രി ശ്രീ നരേന്ദ്രമോദി വ്യക്തികളുടെയും സ്ഥാപനങ്ങളുടെയും വികസനത്തിനായി അഭിവന്ദ്യനായ സന്യാസിവര്യന് നല്കിയ സംഭാവനകളെ പ്രകീര്ത്തിക്കുകയും ചെയ്തു. രണ്ടാമത് ദേശീയ യൂത്ത് പാര്ലമെന്റ് ഉത്സവത്തിന്റെ സമാപനചടങ്ങില് ഇന്ന് സംസാരിക്കുകയായിരുന്നു അദ്ദേഹം. വ്യക്തിവികസനത്തില് നിന്നും സ്ഥാപനനിര്മ്മാണത്തിലേക്കുള്ള ധർമപരമായ പ്രക്രിയയിലെ സ്വാമിയുടെ സംഭാവനകളെക്കുറിച്ചും തിരിച്ചും പ്രധാനമന്ത്രി സംസാരിച്ചു.
സ്വാമി വിവേകാനന്ദന്റെ സ്വാധീനമേഖലയുമായി സമ്പര്ക്കത്തിലേര്പ്പെട്ട വ്യക്തികള് പുതിയ സ്ഥാപനങ്ങള് സൃഷ്ടിക്കുകയും ആ സ്ഥപാനങ്ങള് മാറി മാറി പുതിയ സ്ഥാപന നിര്മ്മാതാക്കളെ സൃഷ്ടിക്കുകയും ചെയ്തുവെന്ന് ശ്രീ മോദി അഭിപ്രായപ്പെട്ടു. ഇസംരംഭകത്വത്തിന്റെ ഉദാഹരണത്തിലൂടെ ഇത് ഇന്ത്യയുടെ ഒരു വലിയ ശക്തിയാണെന്ന് പ്രധാനമന്ത്രി വിശദീകരിച്ചു. ഒരു വ്യക്തി ഒരു മഹത്തായ കമ്പനിയുണ്ടാക്കുകയും ആ കമ്പനിയുടെ പരിസ്ഥിതി നിരവധി സമര്ത്ഥരായ വ്യക്തികള്ക്ക് ജന്മം നല്കുകയും അവര് അവരുടെ കാലത്ത് പുതിയ കമ്പനികള് സൃഷ്ടിക്കുകയും ചെയ്യുമെന്ന് അദ്ദേഹം ചുണ്ടിക്കാട്ടി.
അടുത്തിടെ രൂപം നല്കിയ ദേശീയ വിദ്യാഭ്യാസ നയം നല്കുന്ന അയവുള്ളതും നുതനാശയസംബന്ധിയായ പഠന ഘടനയുടെയും നേട്ടം കൈമുതലാക്കണമെന്ന് അദ്ദേഹം യുവതയോട് ആവശ്യപ്പെട്ടു. യുവാക്കളുടെ അഭിലാഷങ്ങള്, വൈദഗ്ധ്യം, മനസിലാക്കല്തി തിരഞ്ഞെടുക്കല് എന്നിവയ്ക്ക് മുന്ഗണന നല്കികൊണ്ട് മികച്ച വ്യക്തികളെ സൃഷ്ടിക്കുകയാണ് നയം ലക്ഷ്യമാക്കുന്നത്. രാജ്യത്തെ യുവജനങ്ങള്ക്ക് മികച്ച വിദ്യാഭ്യാസ സംരംഭകത്വ അവസരങ്ങള് ലഭ്യമാക്കുമെന്ന് അദ്ദേഹം എടുത്ത് പറഞ്ഞു . ''ഈ രാജ്യത്ത് ഒരു പരിസ്ഥിതി സൃഷ്ടിക്കുന്നതിനാണ് നമ്മള് ശ്രമിക്കുന്നത്, അതിന്റെ അഭാവം മൂലം യുവാക്കള് വിദേശതീരങ്ങളിലേക്ക് നോക്കാന് നിര്ബന്ധിതരാകുകയാണ്'', പ്രധാനമന്ത്രി പറഞ്ഞു.
ആത്മവിശ്വാസവും, തെളിഞ്ഞ ഹൃദയവും, ഭയമില്ലാത്തതും, ധീരരുമായ യുവാക്കളാണ് രാജ്യത്തിന്റെ അടിത്തറയെന്നത് സ്വാമി വിവേകാനന്ദനാണ് തിരിച്ചറിഞ്ഞതെന്നതിന് പ്രധാനമന്ത്രി ചൂണ്ടിക്കാട്ടി.യുവാക്കള്ക്ക് വേണ്ടി ശ്രീ മോദി സ്വാമി വിവേകാനന്ദന്റെ മന്ത്രങ്ങളും അവതരിപ്പിച്ചു. ശാരീരിക ക്ഷമതയ്ക്ക് 'ഇരുമ്പിന്റെ മസിലുകളും ഉരുക്കിന്റെ ഞരമ്പുകളാണ് വേണ്ടത്'. ഗവണ്മെന്റ് ഫിറ്റ് ഇന്ത്യാ പ്രസ്ഥാനത്തെ പ്രോത്സാഹിപ്പിക്കുന്നു; യോഗയും കായികമേഖലയ്ക്ക് പുതിയ സൗകര്യങ്ങളും ലഭ്യമാക്കുന്നു. വ്യക്തിത്വവികസനത്തിന് ''നിങ്ങളില് വിശ്വസിക്കുക' എന്നതായിരുന്നു ഉപദേശം; നേതൃത്വത്തിനും കൂട്ടായ പ്രവര്ത്തനത്തിനും ' എല്ലാവരിലും വിശ്വസിക്കുക'എന്നാണ് സ്വാമിജി പറഞ്ഞിരുന്നത്.
പ്രത്യേക സേവനങ്ങളും ഫീച്ചറുകളും
കേന്ദ്ര സഹമന്ത്രി വി മുരളീധരൻ ശ്രീലങ്ക സന്ദർശിക്കും
ശ്രീലങ്കൻ ഗവൺമെന്റിന്റെ ക്ഷണപ്രകാരം, വിദേശകാര്യ-പാർലമെന്ററികാര്യ സഹമന്ത്രി, ശ്രീ വി. മുരളീധരൻ ശ്രീലങ്കയുടെ 75-ാമത് സ്വാതന്ത്ര്യ ദിനത്തോടനുബന്ധിച്ചുള്ള ആഘോഷങ്ങളിൽ പങ്കെടുക്കാൻ 2023 ഫെബ്രുവരി 4 ന് കൊളംബോ സന്ദർശിക്കും
സന്ദർശന വേളയിൽ, രാഷ്ട്രപതി റനിൽ വിക്രമസിംഗെയുമായും ശ്രീലങ്കൻ വിദേശകാര്യ മന്ത്രി എം യു എം അലി സാബ്രിയുമായും പരസ്പര താൽപ്പര്യമുള്ള കാര്യങ്ങളിൽ പ്രത്യേകം ഉഭയകക്ഷി ആശയവിനിമയം സഹമന്ത്രി നടത്തും. ഇന്ത്യൻ സമൂഹത്തിലെ പ്രമുഖരുമായി അദ്ദേഹം സംവേദനാത്മക സെഷനും നടത്തും.
ഇന്ത്യയും ശ്രീലങ്കയും തമ്മിൽ നയതന്ത്രബന്ധം സ്ഥാപിച്ചതിന്റെ 75-ാം വാർഷികം കൂടിയാണ് ഈ വർഷം. ഇന്ത്യയുടെ അടുത്ത അയൽരാജ്യവും സുഹൃത്തുമാണ് ശ്രീലങ്ക. ഇന്ത്യയുടെ 'അയൽപക്കത്തിന് ആദ്യം' എന്ന നയത്തിൽ ഒരു പ്രധാന സ്ഥാനവും ശ്രീലങ്ക വഹിക്കുന്നു. ശ്രീലങ്കയിലെ ജനങ്ങളുടെ സാമ്പത്തിക വീണ്ടെടുപ്പിനും വളർച്ചയ്ക്കും സമൃദ്ധിക്കും ഒപ്പം നിൽക്കാൻ ഇന്ത്യ എപ്പോഴും പ്രതിജ്ഞാബദ്ധമാണ്.
-NS-
(Visitor Counter : 42
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 7 ലക്ഷത്തിലധികം പേർ കോവിഡ് മുക്തരായി
(ന്യൂഡൽഹി, ജൂലൈ 20, 2020
രാജ്യത്തെ കോവിഡ് മരണനിരക്കിൽ സ്ഥിരമായ കുറവ് രേഖപ്പെടുത്തുകയാണ്. ഇന്ന് ഇത് 2.46 ശതമാനമായി കുറഞ്ഞു. ലോകത്തിലെ തന്നെ ഏറ്റവും കുറഞ്ഞ മരണനിരക്കുള്ള രാജ്യങ്ങളിലൊന്ന് ഇന്ത്യയാണ്.
കോവിഡ് 19 നെ ചെറുക്കുന്നതിന് സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും വിവിധ നടപടികളിലൂടെ കേന്ദ്രം പിന്തുണ നൽകി വരുന്നു. അത്തരമൊരു നീക്കമാണ് ന്യൂഡൽഹിയിലെ എയിംസിന്റെ ഇ-ഐ.സി.യു. പ്രോഗ്രാം. മരണനിരക്ക് കുറയ്ക്കുന്നത് ലക്ഷ്യമിട്ട് എയിംസ് 11 സംസ്ഥാനങ്ങളിലെ 43 വൻകിട ആശുപത്രികളെ വിദഗ്ധരുടെ അനുഭവങ്ങളിലൂടെയും സാങ്കേതിക ഉപദേശങ്ങളിലൂടെയും ഐ.സി.യു. രോഗികളുടെ രോഗനിയന്ത്രണത്തിനായും ക്ലിനിക്കൽ മാനേജ്മെന്റിനായും സഹായിക്കുകയും പിന്തുണയ്ക്കുകയും ചെയ്യുന്നു.
ഇതുവരെ 7 ലക്ഷത്തിലധികം പേർ കോവിഡ് മുക്തരായി. ഇപ്പോൾ ചികിത്സയിൽ ഉള്ളവരും രോഗം ഭേദമാക്കപ്പെട്ടവരും  തമ്മിലുള്ള വ്യത്യാസം 3,09,627 ആയി വർദ്ധിച്ചു. കഴിഞ്ഞ 24 മണിക്കൂറിനുള്ളിൽ 22,664 പേർ കോവിഡ് 19 ൽ നിന്ന് മുക്തരായി. ഇപ്പോൾ രോഗമുക്തി നിരക്ക് 62.62% ആണ്. 3,90,459 സജീവ കേസുകളിൽ ആശുപത്രികളിലും വീട്ടു നിരീക്ഷണത്തിലും ചികിൽസ നൽകുന്നു.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് 19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് 19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്: https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
ആത്മനിര്ഭര് ഭാരത് സ്വയംപൂര്ണ ഗോവ പദ്ധതിയുടെ ഗുണഭോക്താക്കളുമായും പങ്കാളികളുമായും ഒക്ടോബര് 23 ന് പ്രധാനമന്ത്രി സംവദിക്കും
പ്രധാനമന്ത്രി ശ്രീ നരേന്ദ്ര മോദി ആത്മനിര്ഭര് ഭാരത് സ്വയംപൂര്ണ ഗോവ പരിപാടിയുടെ ഗുണഭോക്താക്കളുമായും പങ്കാളികളുമായും നാളെ  രാവിലെ 11 മണിക്ക് വീഡിയോ കോണ്ഫറന്സിംഗിലൂടെ സംവദിക്കും. സംഭാഷണത്തിന് ശേഷം അദ്ദേഹത്തിന്റെ അഭിസംബോധനയും നടക്കും.
2020 ഒക്ടോബര് 1 -ന് ആരംഭിച്ച സ്വയംപൂര്ണ ഗോവയുടെ സംരംഭത്തിന് പ്രധാനമന്ത്രി 'ആത്മനിര്ഭര് ഭാരത്' എന്ന വിശേഷണം നല്കി. ഈ പദ്ധതിക്ക് കീഴില്, ഒരു സംസ്ഥാന ഗവണ്മെന്റ് ഉദ്യോഗസ്ഥനെ 'സ്വയംപൂര്ണ മിത്ര'മായി നിയമിക്കുന്നു. മിത്രം ഒരു നിയുക്ത പഞ്ചായത്ത് അല്ലെങ്കില് മുനിസിപ്പാലിറ്റി സന്ദര്ശിക്കുകയും, ആളുകളുമായി ഇടപഴകുകയും, ഒന്നിലധികം ഗവണ്മെന്റ് വകുപ്പുകളുമായി ഏകോപിപ്പിക്കുകയും ചെയ്യുന്നു, കൂടാതെ അര്ഹരായ ഗുണഭോക്താക്കള്ക്ക് വിവിധ ഗവണ്മെന്റ് പദ്ധതികളും ആനുകൂല്യങ്ങളും ലഭ്യമാകുന്നുവെന്ന് ഉറപ്പാക്കുകയും ചെയ്യുന്നു.
ഗോവ മുഖ്യമന്ത്രി ശ്രീ പ്രമോദ് സാവന്ത് ചടങ്ങില് പങ്കെടുക്കും.
ആരോഗ്യ, കുടുംബക്ഷേമ മന്ത്രാലയം
ഇതുവരെ 199.01 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 199.01 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.06 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ഇലക്ട്രോണിക്സ് & ഐ.ടി മന്ത്രാലയം
കോവിഡ്-19 ശ്രീ ശക്തി ചലഞ്ച് സമ്മാനം വനിതകൾ നയിക്കുന്ന ആറു സ്റ്റാർട്ടപ്പ് സംരംഭങ്ങൾക്ക്
മൈ ജിഓവി യും യുഎൻ വിമനും സംയുക്തമായി സംഘടിപ്പിച്ച കോവിഡ്-19 ശ്രീശക്തി ചലഞ്ച് സമ്മാനം വനിതകൾ നയിക്കുന്ന 6 സ്റ്റാർട്ടപ്പ് സംരംഭങ്ങൾക്ക്. കോവിഡ്-19 പ്രതിസന്ധികളെ നേരിടുന്നതിനു സഹായിക്കുന്നതോ, അല്ലെങ്കിൽ സ്ത്രീകൾ നേരിടുന്ന പ്രധാന പ്രശ്നങ്ങൾക്ക് പരിഹാരമാർഗ്ഗം കണ്ടെത്തുന്നതിനു സഹായിക്കുന്നതോ ആയ നൂതനാശയങ്ങളുമായി മുന്നോട്ട് വരുന്നതിന്, വനിതകൾ നയിക്കുന്ന സ്റ്റാർട്ടപ്പ് സംരംഭങ്ങളെ പ്രോത്സാഹിപ്പിക്കുന്നതിനായാണ് 2020 ഏപ്രിൽ മാസത്തിൽ ശ്രീശക്തി ചലഞ്ച് തുടങ്ങിയത്.
ആശയം കണ്ടെത്തൽ, അവയുടെ പ്രവർത്തനക്ഷമത തെളിയിക്കൽ എന്നിങ്ങനെ രണ്ട് ഘട്ടങ്ങളായാണ് ചലഞ്ച് സംഘടിപ്പിച്ചത്.
ആദ്യഘട്ട സ്ക്രീനിങ്ങിന് ശേഷം 25 സ്റ്റാർട്ടപ്പുകളെ പ്രസന്റേഷന് വേണ്ടി തെരഞ്ഞെടുത്തു. തുടർന്ന് വിശദമായ അവലോകനത്തിന് ശേഷം 11 സ്റ്റാർട്ടപ്പുകളെ അടുത്ത ഘട്ടത്തിലേക്ക് തെരഞ്ഞെടുത്തു. തുടർന്ന്, ഈ സ്റ്റാർട്ടപ്പുകളുടെ ആശയo വികസിപ്പിക്കുന്നതിന് ഓരോരുത്തർക്കും 75,000 രൂപ വീതം പുരസ്കാര തുകയായി നൽകി. ആശയങ്ങളെ, പ്രായോഗികതലത്തിൽ നിർവ്വഹിക്കുന്നതിന്, സ്റ്റാർട്ടപ്പുകൾക്ക് മാർഗ്ഗ നിർദ്ദേശം നൽകുന്നതിന് പ്രത്യേക പരിപാടി സംഘടിപ്പിച്ചിരുന്നു. 2020 ഒക്ടോബർ 27 നായിരുന്നു അന്തിമ പ്രസന്റേഷൻ. ഇതിൽ നിന്നും ആദ്യ മൂന്ന് സ്ഥാനക്കാരെ വിജയികളായും, 'പ്രോമിസിംഗ് സൊല്യൂഷൻ' വിഭാഗത്തിൽ മറ്റു മൂന്ന് സ്റ്റാർട്ടപ്പ്കളെയും വിധികർത്താക്കൾ തെരഞ്ഞെടുത്തു. വിജയികളായ ആദ്യ മൂന്ന് സ്ഥാനക്കാർക്ക് നേരത്തെ പ്രഖ്യാപിച്ച അഞ്ച് ലക്ഷം രൂപയ്ക്ക് പുറമേ, പ്രോമിസിംഗ് സൊല്യൂഷൻ വിഭാഗത്തിലെ 3 സ്റ്റാർട്ടപ്പുകൾക്ക് രണ്ട് ലക്ഷം രൂപ വീതവും യുഎൻ വിമൻ നൽകും.
ആദ്യ 3 വിജയികൾ ഇവരാണ്:
1. ബംഗളൂരു ആസ്ഥാനമായ റേസാദ ലൈഫ് സയൻസ് പ്രൈവറ്റ് ലിമിറ്റഡ് എന്ന സ്റ്റാർട്ടപ്പ് സ്ഥാപകയായ ഡോ. പി. ഗായത്രി ഹേല. കൈകൾ അണുവിമുക്തമാക്കുന്നതിനുള്ള നോൺ ആൽക്കഹോളിക് ഹാൻഡ് സാനിറ്റൈസർ ആണ് ഗായത്രിയുടെ നൂതന ഉൽപ്പന്നം.
2. ഷിംല ആസ്ഥാനമായുള്ള ആരോഗ്യ മേഖലയിലെ സ്റ്റാർട്ടപ്പ് സംരംഭമായ ഐ-ഹീൽ ഹെൽത്ത് ടെക് പ്രൈവറ്റ് ലിമിറ്റഡ് സ്ഥാപകയായ റോമിത ഘോഷ്. അർബുദത്തെ അതിജീവിച്ച റോമിതയുടെ സ്റ്റാർട്ടപ്പിൽ നിന്നും ആശുപത്രികൾക്ക് പിപിഇ കിറ്റുകൾ വിതരണം ചെയ്യുന്നു. കൂടാതെ പിപിഇ കിറ്റുകൾ, മാസ്ക്കുകൾ എന്നിവയുടെ സുരക്ഷിത പുനരുപയോഗത്തിന് യുവി സ്റ്റെറിലൈസേഷൻ ബോക്സും റോമിത നിർമ്മിച്ചു.
3. കേരളത്തിലെ തന്മാത്ര ഇന്നൊവേഷൻ പ്രൈവറ്റ് ലിമിറ്റഡ് എന്ന സ്ഥാപനത്തിന്റെ പ്രോഡക്റ്റ് മാനേജരും സഹ-സ്ഥാപകരുമായ ആയ ഡോ. അഞ്ജന രാംകുമാർ, ഡോ. അനുഷ്ക അശോകൻ എന്നിവരുടെ ആന്റി മൈക്രോബിയൽ ശേഷിയുള്ള പുതിയ ലായനിയാണ് മറ്റൊരു കണ്ടുപിടുത്തം. പ്രത്യേക ഘടകങ്ങളോട് കൂടിയ ഈ ലായനി ഏതു തുണിയിലും സ്പ്രേ ചെയ്ത് ഉണക്കിയ ശേഷം മിനിട്ടുകൾക്കുള്ളിൽ വൈറസിനെതിരായ മാസ്കായി ഉപയോഗിക്കാം എന്നതാണ് പ്രത്യേകത.
'പ്രോമിസിംഗ് സൊല്യൂഷൻ' വിഭാഗത്തിൽ തിരഞ്ഞെടുക്കപ്പെട്ട 3 സ്റ്റാർട്ടപ്പുകൾ ഇവയാണ്:
1. ബാംഗ്ലൂരു ആസ്ഥാനമായ സെറാജൻ ബയോ തെറാപ്യൂട്ടിക്സ് പ്രൈവറ്റ് ലിമിറ്റഡ് എന്ന സ്ഥാപനത്തിന്റെ സിഇഒയും സഹ സ്ഥാപകയുമായ വാസന്തി പളനിവേൽ. കോവിഡ്-19 മൂലമുള്ള ശ്വാസകോശ ബുദ്ധിമുട്ടുകളെ ചികിത്സിക്കുന്നതിന് ഒരു പുതിയ പ്ലാസ്മാ സൊലൂഷൻ ആണ് വാസന്തി വികസിപ്പിച്ചത്.
2. ബംഗളൂരു ആസ്ഥാനമായ എംപതി ഡിസൈൻ ലാബ്സിന്റെ സഹസ്ഥാപകയായ ശിവി കപിൽ. ഗർഭകാലത്തെ ദൈനംദിന പരിശോധനകൾക്കായി ഉപയോഗിക്കാവുന്ന 'ക്രിയ' എന്ന ഉപകരണമാണ് വികസിപ്പിച്ചത്.
3. സ്ട്രീം മൈൻഡ്സ് എന്ന് സ്റ്റാർട്ടപ്പിന്റെ സ്ഥാപകരും അമ്മയും മകളുമായ ജയ പരാശർ, അങ്കിത പരാശർ എന്നിവർ. ‘ഇൻ-ഹൗസ്’ സാധനങ്ങൾ വിതരണം ചെയ്യുന്നതിനു സഹായിക്കുന്ന പൂർണമായും ഓട്ടോമേറ്റഡ് റോബോട്ട് ആയ 'ഡോബോട്ടി'ന്റെ നിർമാണമാണ് ഇവരെ പുരസ്കാരത്തിന് അർഹരാക്കിയത്.
രാസവസ്തു, രാസവളം മന്ത്രാലയം
ഇറാന് വെട്ടുകിളി നിയന്ത്രണ കീടനാശിനി നല്കാന് എച്ച്.ഐ.എല്  സജ്ജം
കോവിഡ്-19 ചരക്കുനീക്കത്തിനും മറ്റുള്ളവയ്ക്കും വെല്ലുവിളി ഉയര്ത്തിയപ്പോഴും രാസവള മന്ത്രാലത്തിന്റെ കെമിക്കല്സ് ആന്റ് പെട്രോ കെമിക്കല്സ് വകുപ്പിന് കീഴിലുള്ള പൊതുമേഖലാ സ്ഥാപനമായ എച്ച്.ഐ.എല് കീടനാശിനികളുടെ സമയബന്ധിതമായ ഉല്പ്പാദനവും കര്ഷകസമൂഹത്തിനുള്ള വിതരണവും ഉറപ്പാക്കി.
ഗവണ്മെന്റുകള് തമ്മിലുള്ള കരാർ പ്രകാരം ഇറാന്റെ വെട്ടുകിളി നിയന്ത്രണ പരിപാടിക്കായി 25 മെട്രിക് ടണ് മാലത്തിയോണ് ടെക്നിക്കലിന്റെ ഉല്പ്പാദന പ്രക്രിയയിലാണ് എച്ച്.ഐ.എല് ഇപ്പോള്. ഈ ഉല്പ്പന്നം ഉല്പ്പാദിപ്പിച്ച് വിതരണം ചെയ്യുന്നതിനായി കേന്ദ്ര വിദേശകാര്യമന്ത്രാലയം ആണ് എച്ച്.ഐ.എല്ലിനെ സമീപിച്ചത്.
കേന്ദ്ര പൊതുമേഖലാ സ്ഥാപനത്തിന്റെ ക്രെഡിറ്റ് റേറ്റിംഗ് ബി.ബി.ബി. യില് നിന്നും ബി.ബി. ആയി ഉയര്ന്നു. ഇത് നിക്ഷേപത്തിന് സ്ഥായിയായ ഗ്രേഡ് ആണ്.
അടച്ചിടല് കാലത്ത് 2020 മേയ് 15 വരെ കര്ഷകസമൂഹത്തിനും ആരോഗ്യ വകുപ്പിനും ആവശ്യമായ 120 മെട്രിക് ടണ് മാലത്തിയോണ് ടെക്നിക്കലും 120.40 മെട്രിക് ടണ് ഡി.ഡി.ടി ടെക്നിക്കലും 288 മെട്രിക് ടണ് ഡി.ഡി.ടി 50%ഉം 21 മെട്രിക് ടണ് എച്ച്.ഐ.എല് ഗോള്ഡും , കയറ്റുമതിക്കായി 12 മെട്രിക്ക് ടണ് മാന്കോ സെബ് ഫഗൈസൈഡും 35 മെട്രിക് ടൺ മറ്റു വിവിധ രാസവളങ്ങളും എച്ച്.ഐ.എല് ഉല്പ്പാദിപ്പിച്ചിട്ടുണ്ട്.
പ്രധാനമന്ത്രിയുടെ ഓഫീസ്
യുവ സ്റ്റാര്ട്ട് അപ്പ് സംരംഭകരുമായി പ്രധാനമന്ത്രി നാളെ ആശയവിനിമയം നടത്തും
പ്രധാനമന്ത്രി ശ്രീ. നരേന്ദ്ര മോദി നാളെ യുവ നവീനാശയക്കാരുമായും സ്റ്റാര്ട്ട് അപ്പ് സംരംഭകരുമായും സംവദിക്കും.
(പ്രധാനമന്ത്രി പറഞ്ഞു: 'നാളെ രാവിലെ 9.30 ന് സ്റ്റാര്ട്ട് അപ്പുകളുടെയും നവീനാശയങ്ങളുടെയും ലോകത്തു നിന്നുള്ള യുവജനങ്ങളുമായി ഞാന് ആശയവിനിമയം നടത്തും. മികച്ച സ്റ്റാര്ട്ട് അപ്പ് സംരംഭകരായി മാറിയ യുവ നവീനാശയക്കാരില് നിന്ന് നേരിട്ട് കാര്യങ്ങള് അറിയാനുള്ള ഒന്നാന്തരം അവസരം കൂടിയാണ് ഈ സംവാദം.
സ്റ്റാര്ട്ട് അപ്പുകളുടെയും നൂനത ആശയങ്ങളുടെയും ഹബ്ബ് ആയി ഇന്ത്യ മാറിയിട്ടുണ്ട്. തങ്ങളുടെ വേറിട്ട ചിന്തകളുടേയും ഭാവി ആശയങ്ങളുടേയും പേരില് ഇന്ത്യയിലെ യുവജനങ്ങള് പേരു കേട്ടവരാണ്. നാളത്തെ ആശയവിനിമയത്തില് പ്രമുഖ ഇന്കുബേഷന് കേന്ദ്രങ്ങളിലും ടിങ്കറിംഗ് ലാബുകളിലും നിന്നുള്ള യുവജനങ്ങള് പങ്കെടുക്കും.
നാളത്തെ ഈ സംവാദത്തില് പങ്കു ചേരാന് ഞാന് എന്റെ യുവ സുഹൃത്തുക്കളെ ആഹ്വാനം ചെയ്യുകയാണ്. പഠിക്കാനും വളരാനും പ്രചോദനമുള്ക്കൊള്ളാനും അതൊരു നല്ല മാര്ഗ്ഗമാണ്. നിങ്ങള്ക്ക് നരേന്ദ്ര മോദി മൊബൈല് ആപ്പ് വഴിയോ @DDNewsLive വഴിയോ ഈ സംവാദത്തില് പങ്കു ചേരാം. നിങ്ങള്ക്ക് എന്തെങ്കിലും നിര്ദ്ദേശമോ ആശയമോ ഉണ്ടെങ്കില് സമൂഹ മാധ്യമങ്ങളിലൂടെ അത് പങ്കുവെക്കുക'.
ND MRD – 453
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 164.44 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 21,05,611 പേര്
ചികിത്സയിലുള്ളത് 5.18 ശതമാനം പേര്
രോഗമുക്തി നിരക്ക് 93.60 %
കഴിഞ്ഞ 24 മണിക്കൂറിനിടെ 3,47,443 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,80,24,771 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,51,209 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 72.37 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 15,82,307 പരിശോധനകള്.
(ND
രാഷ്ട്രപതിയുടെ കാര്യാലയം
രാഷ്ട്രപതി ജനങ്ങൾക്ക് ദസറ ആശംസകള് നേര്ന്നു
ദസറയുടെ തലേനാള് രാഷ്ട്രപതി ശ്രീ രാംനാഥ് കോവിന്ദ് തന്റെ സഹപൗരന്മാര്ക്ക് ആശംസകള് നേര്ന്നു.
''ദസറയുടെ ശുഭാവസരത്തില് ഇന്ത്യയിലും പുറത്തുമുള്ള എല്ലാ സഹപൗരന്മാര്ക്കും ഞാന് എന്റെ ഊഷ്മളമായ ആശംസകളും മംഗളാശംസകളും നേരുന്നു''വെന്ന് ഒരു സന്ദേശത്തില് രാഷ്ട്രപതി പറഞ്ഞു.
"തിന്മയ്ക്ക് മേല് നന്മയുടെ വിജയമാണ് ഈ ആഘോഷം പ്രതീകവല്ക്കരിക്കുന്നത്. ഇന്ത്യയിലാകെ വിവിധ രൂപത്തില് ഈ ഉത്സവം ആഘോഷിക്കുന്നുണ്ട്. ഈ ആഘോഷം ഇന്ത്യയുടെ സാംസ്ക്കാരിക ഐക്യം ശക്തിപ്പെടുത്തുകയും തിന്മയെ ഒഴിവാക്കികൊണ്ട് നന്മയുടെ വഴി പിന്തുടര്ന്ന് നമ്മെ ഒരുമയോടെ ജീവിക്കാന് പ്രേരിപ്പിക്കുകയും ചെയ്യുന്നു.
ഇപ്പോള് നടന്നുകൊണ്ടിരിക്കുന്ന മഹാമാരിയുടെ ദോഷഫലങ്ങളില് നിന്ന് ഈ ഉത്സവത്തിന്റെ സന്തോഷവും ആഹ്ളാദവും നമ്മെ സംരക്ഷിക്കുകയും നമ്മുടെ രാജ്യവാസികള്ക്ക് അഭിവൃദ്ധിയും സമ്പത്തും കൊണ്ടുവരട്ടെ''. രാഷ്ട്രപതി സന്ദേശത്തില് പറഞ്ഞു.
ഉപരാഷ്ട്രപതിയുടെ കാര്യാലയം
16-ാമത് സിവിൽ സർവീസ്സ് ദിനാചരണം ഉപരാഷ്ട്രപതി ശ്രീ ജഗ്ദീപ് ധൻഖർ ഉദ്ഘാടനം ചെയ്തു
ഫെഡറലിസം സഹകരണാധിഷ്ഠിത ഫെഡറലിസമായി പരിണമിക്കുന്നതിന് കേന്ദ്ര-സംസ്ഥാന ഭരണനിർവ്വഹണത്തിൽ ഐകരൂപ്യം കൈവരിക്കാൻ ഉപരാഷ്ട്രപതി ശ്രീ ജഗ്ദീപ് ധൻഖർ സിവിൽ സർവീസ്സ് ഉദ്യോഗസ്ഥരോട് ആഹ്വാനം ചെയ്തു. സിവിൽ സർവീസസിനെ ഭരണത്തിന്റെ നട്ടെല്ലെന്ന് വിശേഷിപ്പിച്ച അദ്ദേഹം, രാജ്യത്തിന്റെ സമഗ്ര വികസനം ഉറപ്പാക്കുന്ന പരിവർത്തനത്തിന്റെ ദൃഷ്ടിഗോചരവും ഫലപ്രദവുമായ പ്രതിനിധികളെന്ന നിലയിൽ സിവിൽ സർവീസ്സ് ഉദ്യോഗസ്ഥരുടെ പങ്കിനെ ശ്ലാഘിച്ചു. ന്യൂ ഡൽഹിയിലെ വിജ്ഞാൻ ഭവനിൽ 16-ാമത് സിവിൽ സർവീസ്സ് ദിനാചരണം ഉദ്ഘാടനം ചെയ്ത ശേഷം സിവിൽ സർവീസ്സ് ഉദ്യോഗസ്ഥരുടെ മഹാസമ്മേളനത്തെ അഭിസംബോധന ചെയ്യുകയായിരുന്നു ഉപരാഷ്ട്രപതി.
'വികസിത് ഭാരത്: പൗരന്മാരെ ശാക്തീകരിക്കുക, അവസാന വ്യക്തിയിലേക്കും എത്തിച്ചേരുക' എന്ന ഈ വർഷത്തെ സിവിൽ സർവീസ്സ് ദിന പ്രമേയം ഇന്ത്യൻ ഭരണഘടനയുടെ ആമുഖത്തിന്റെ യഥാർത്ഥ പ്രതിഫലനമാണെന്ന് ഉപരാഷ്ട്രപതി വ്യക്തമാക്കി.
പുതിയ ഇന്ത്യ എന്ന കാഴ്ചപ്പാടോടെ, സിവിൽ സർവീസ്സിന്റെ കാര്യക്ഷമത വർദ്ധിപ്പിക്കുന്നതിനായി നടപ്പാക്കുന്ന ദേശീയ പരിപാടിയായ മിഷൻ കർമ്മയോഗിയെ ഉപരാഷ്ട്രപതി അഭിനന്ദിച്ചു.
സമൂഹത്തിലെ സമസ്ത വിഭാഗങ്ങളുടെയും, പ്രത്യേകിച്ച് എളിയ കുടുംബ പശ്ചാത്തലത്തിലും പാർശ്വവത്കരിക്കപ്പെട്ട സമൂഹങ്ങളിലും ഉള്ള വിദൂര ഗ്രാമങ്ങളിലെ യുവ പ്രതിഭകളുടെ വർദ്ധിച്ചുവരുന്ന പ്രാതിനിധ്യത്തിൽ ഉപരാഷ്ട്രപതി സന്തോഷം വ്യക്തമാക്കി. പൊതുഭരണത്തിൽ സ്ത്രീകളുടെ എണ്ണം വർധിക്കുന്നത്, കൂടുതൽ സംവേദനാത്മകവും സമീകൃതവും ആയ ഉദ്യോഗസ്ഥഭരണത്തിന് വഴിയൊരുക്കുമെന്ന് അദ്ദേഹം അഭിപ്രായപ്പെട്ടു.
പൊതുഭരണത്തിലെ മികവിനുള്ള പ്രധാനമന്ത്രി പുരസ്ക്കാര ജേതാക്കളെ അഭിനന്ദിച്ച ശ്രീ ധൻഖർ, ഈ പുരസ്ക്കാരങ്ങൾ സിവിൽ സർവീസ്സ് ഉദ്യോഗസ്ഥരുടെ കഠിനാധ്വാനത്തിനും അർപ്പണബോധത്തിനും അർഹമായ ആദരവാണെന്ന് നിരീക്ഷിച്ചു. അവ ക്രിയാത്മകമായ മത്സരം, നവീകരണം, മികച്ച സമ്പ്രദായങ്ങളുടെ അനുകരണം, സ്ഥാപനവൽക്കരണം എന്നിവ പ്രോത്സാഹിപ്പിക്കുന്നു. കൂടാതെ പൊതുഭരണത്തിലെ മികവിനായി പരിശ്രമിക്കുന്നതിന് സിവിൽ സർവീസ്സ് ഉദ്യോഗസ്ഥർക്ക് പ്രചോദനമായും വർത്തിക്കുന്നു.
ഉദ്യോഗസ്ഥകാര്യ, പൊതുപരാതി, പെൻഷൻ വകുപ്പ് സഹമന്ത്രി ശ്രീ ജിതേന്ദ്ര സിംഗും ചടങ്ങിൽ പങ്കെടുത്തു.
ഉപരാഷ്ട്രപതിയുടെ പ്രസംഗത്തിന്റെ പൂർണരൂപം താഴെ കൊടുത്തിരിക്കുന്ന ലിങ്കിൽ ലഭ്യമാണ്-
(
പ്രധാനമന്ത്രിയുടെ ഓഫീസ്
മൻ കി ബാത്തിനായി പ്രധാനമന്ത്രി ആശയങ്ങളും നിർദേശങ്ങളും ക്ഷണിക്കുന്നു
2022 ഓഗസ്റ്റ് 28-ന് രാവിലെ 11 മണിക്ക് നിശ്ചയിച്ചിട്ടുള്ള മൻ കി ബാത്തിന്റെ വരാനിരിക്കുന്ന എപ്പിസോഡിനായുള്ള ആശയങ്ങളും നിർദേശങ്ങളും പങ്കിടാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളെ ക്ഷണിച്ചു. ആശയങ്ങൾ MyGov, Namo App എന്നിവയിൽ പങ്കിടാം അല്ലെങ്കിൽ സന്ദേശം റെക്കോർഡ് ചെയ്യാൻ 1800-11-7800 എന്ന നമ്പർ ഡയൽ ചെയ്യാം.
MyGov-ന്റെ ക്ഷണം പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു;
"ആഗസ്റ്റ് 28-ന് വരാനിരിക്കുന്ന മൻ കി ബാത്ത് പരിപാടിയ്ക്കായുള്ള ആശയങ്ങളും നിർദേശങ്ങളും പ്രതീക്ഷിക്കുന്നു. MyGov അല്ലെങ്കിൽ NaMo ആപ്പിൽ എഴുതുക. പകരമായി, 1800-11-7800 ഡയൽ ചെയ്ത് ഒരു സന്ദേശം റെക്കോർഡ് ചെയ്യുക.
ആരോഗ്യ, കുടുംബക്ഷേമ മന്ത്രാലയം
സജീവ കോവിഡ് കേസുകളുടെ എണ്ണം സ്ഥിരമായി കുറയുന്ന പ്രവണത ഇന്ത്യ നിലനിർത്തുന്നു
തുടർച്ചയായ ആറാം ദിവസവും രാജ്യത്ത് സജീവ കോവിഡ് കേസുകൾ 6 ലക്ഷത്തിൽ താഴെയാണ്. ഇന്നത്തെ കണക്കനുസരിച്ച് ഇന്ത്യയിലെ സജീവ കോവിഡ് കേസുകൾ 5,33,787 ആണ്.നിലവിൽ സജീവ കോവിഡ് കേസുകളുടെ എണ്ണം രാജ്യത്തെ ആകെ രോഗബാധിതരുടെ എണ്ണത്തിന്റെ 6.42% മാത്രമാണ്.ഒരു ദശലക്ഷം പേരിൽ രോഗബാധ സ്ഥിരീകരിക്കുന്നവരുടെ എണ്ണം, 16 സംസ്ഥാന-കേന്ദ്രഭരണപ്രദേശങ്ങളിൽ ദേശീയ ശരാശരിയേക്കാൾ കുറവാണ്.
76.5 ലക്ഷത്തിൽ അധികം പേർ കോവിഡ് മുക്തി നേടി .ദേശീയ രോഗമുക്തി നിരക്ക് 92%  കവിഞ്ഞു.
കഴിഞ്ഞ 24 മണിക്കൂറിനുള്ളിൽ 53,357 രോഗികൾ സുഖം പ്രാപിക്കുകയും ആശുപത്രി വിടുകയും ചെയ്തു. പുതുതായി സ്ഥിരീകരിച്ച കേസുകൾ 46,253 ആണ്. 17 സംസ്ഥാന-കേന്ദ്രഭരണപ്രദേശങ്ങളിൽ രോഗമുക്തി നിരക്ക് ദേശീയ ശരാശരിയേക്കാൾ കൂടുതലാണ്.
രോഗമുക്തി നേടിയവരിൽ 80 ശതമാനവും 10 സംസ്ഥാന-കേന്ദ്രഭരണപ്രദേശങ്ങളിലുള്ളവരാണ്. 8,000 ത്തിലധികം പേർ രോഗമുക്തി നേടിയതോടെ ഏകദിന രോഗമുക്തിയിൽ കേരളം മുന്നിലെത്തി.7,000 ലധികം പേർ രോഗമുക്തി നേടിയ കർണാടകയാണ് തൊട്ടുപിന്നിൽ.
സ്ഥിരീകരിച്ച പുതിയ കേസുകളിൽ 76 ശതമാനവും 10 സംസ്ഥാന-കേന്ദ്രഭരണപ്രദേശങ്ങളിൽ നിന്നുമാണ്.
6,000 പുതിയ കേസുകൾ വീതമുള്ള കേരളവും ദില്ലിയും ആണ് ഏകദിന സ്ഥിരീകരണത്തിൽ മുന്നിൽ. നാലായിരത്തിലധികം പുതിയ കേസുകളുമായി മഹാരാഷ്ട്ര തൊട്ടു പിന്നിലുണ്ട്.
കഴിഞ്ഞ 24 മണിക്കൂറിനുള്ളിൽ 514 മരണങ്ങൾ റിപ്പോർട്ട് ചെയ്തിട്ടുണ്ട്. ഇതിൽ 80 ശതമാനവും പത്ത് സംസ്ഥാന-കേന്ദ്രഭരണപ്രദേശങ്ങളിലാണ് റിപ്പോർട്ട് ചെയ്തിരിക്കുന്നത്.മഹാരാഷ്ട്രയിൽ 120 മരണങ്ങളാണ് റിപ്പോർട്ട് ചെയ്തത്.
1.49 ശതമാനമാണ് ഇന്ത്യയിലെ മരണനിരക്ക് .ഒരു ദശലക്ഷം പേരിൽ ജീവൻ നഷ്ടമാകുന്നവരുടെ നിരക്ക് 21 സംസ്ഥാന-കേന്ദ്രഭരണപ്രദേശങ്ങളിൽ ദേശീയ ശരാശരിയേക്കാൾ കുറവാണ്.
രാജ്യത്തെ പരിശോധനകളുടെ എണ്ണം വളരെയധികം വർദ്ധിച്ചിട്ടുണ്ട്. ഇതിനോടകം ഏകദേശം 11.3 കോടി പരിശോധനകൾ നടന്നു കഴിഞ്ഞു. കഴിഞ്ഞ 24 മണിക്കൂറിനുള്ളിൽ 12,09,609 പരിശോധനകൾ നടന്നു.25 സംസ്ഥാന-കേന്ദ്രഭരണപ്രദേശങ്ങൾ പരിശോധനകളുടെ എണ്ണത്തിൽ ദേശീയ ശരാശരിയേക്കാൾ മുന്നിലാണ്.
|
|
കഴിഞ്ഞ ഒരു മാസത്തിനിടയിൽ ശരാശരി പ്രതിദിന മരണത്തിൽ 55 ശതമാനം കുറവ്
covid 19 വാക്സിൻ 62.6 ലക്ഷം ഗുണഭോക്താക്കൾക്ക് ലഭ്യമാക്കി
രാജ്യത്ത് പുതുതായി രോഗം സ്ഥിരീകരിക്കുന്നവരുടെ എണ്ണം തുടർച്ചയായി കുറയുന്നു. കഴിഞ്ഞ 24 മണിക്കൂറിനിടെ 9110 പുതിയ കേസുകളാണ് സ്ഥിരീകരിച്ചത്. രോഗമുക്തരുടെ എണ്ണം വർദ്ധിക്കുന്നതും പുതുതായി രോഗം സ്ഥിരീകരിക്കുന്ന വരുടെ എണ്ണം കുറയുന്നതും രാജ്യത്ത് നിലവിൽ ചികിത്സയിൽ കഴിയുന്നവരുടെ എണ്ണത്തിൽ ഗണ്യമായ കുറവ് സൃഷ്ടിച്ചിട്ടുണ്ട്. രാജ്യത്ത് നിലവിൽ ചികിത്സയിൽ കഴിയുന്നവരുടെ എണ്ണം 1.43 ലക്ഷത്തിൽ  താഴെയായി കുറഞ്ഞു . ഇത് രാജ്യത്തെ ആകെ രോഗബാധിതരുടെ 1.32 ശതമാനം മാത്രമാണ്.
ഇതുവരെ 1.05 കോടിയോളം ആളുകൾ രോഗമുക്തി നേടിയിട്ടുണ്ട്. കഴിഞ്ഞ 24 മണിക്കൂറിനിടെ രാജ്യത്ത് 14016 രോഗികളാണ് സുഖം പ്രാപിച്ചത്. ഇതോടെ രോഗമുക്തരും നിലവിൽ ചികിത്സയിൽ കഴിയുന്ന വരും തമ്മിലെ അന്തരം വർദ്ധിച്ചു. നിലവിൽ ഇത് 104 0 4 896 ആണ്.
രാജ്യത്ത് രോഗസൗഖ്യം നേടുന്നവരുടെ എണ്ണം വർദ്ധിച്ചതോടെ രോഗമുക്തി നിരക്ക് 97.25 ശതമാനമായി ഉയർന്നു. യുകെ യുഎസ് ഇറ്റലി റഷ്യ ബ്രസീൽ ജർമനി എന്നിവിടങ്ങളിലെ രോഗമുക്തി നിരക്ക് ഇന്ത്യയെക്കാൾ താഴെയാണ്.
പ്രതിദിന മരണങ്ങളുടെ ശരാശരിയിലും രാജ്യത്ത് കുറവ് തുടരുകയാണ്. 2021 ജനുവരി രണ്ടാം വാരത്തിൽ ശരാശരി എണ്ണം 211 ആയിരുന്നുവെങ്കിൽ ഫെബ്രുവരി രണ്ടാം വാരത്തിൽ ഇത് 96 ആയി കുറഞ്ഞു. 85 ശതമാനം കുറവാണ് ശരാശരി മരണങ്ങളിൽ ഉണ്ടായിരിക്കുന്നത്
രോഗം സ്ഥിരീകരിച്ചവരിലെ മരണനിരക്ക്  നിലവിൽ 1.43 ശതമാനമാണ്. ആഗോള ശരാശരി 2.18 ശതമാനമാണ്.
2021 ഫെബ്രുവരി ഒൻപത് രാവിലെ എട്ടു വരെയുള്ള കണക്കുകൾ പ്രകാരം 62.6 ലക്ഷത്തോളം ഗുണഭോക്താക്കൾ  കോവിഡ്-19 വാക്സിൻ സ്വീകരിച്ചുകഴിഞ്ഞു
ഇതിൽ 548 2102 പേർ ആരോഗ്യപ്രവർത്തകരും 776 906 പേർ മുൻനിര പോരാളികളും ആണ്
കൊവിഡ് വാക്സിൻ വിതരണത്തിന്റെ ഇരുപത്തിനാലാം ദിവസം 446 646 പേർ  10 269 സെഷനുകളിലായി കോവിഡ് വാക്സിൻ സ്വീകരിച്ചു. ഇതുവരെ 126 756 സെഷനുകളാണ് രാജ്യത്ത് ക്രമീകരിച്ചത്.
പുതുതായി രോഗമുക്തി നേടിയ 81.2 ശതമാനം പേർ 6 സംസ്ഥാന കേന്ദ്ര ഭരണ പ്രദേശങ്ങളിൽ നിന്നാണ്
5959 പേർ പുതുതായി രോഗമുക്തി നേടിയ കേരളമാണ് പട്ടികയിൽ ഒന്നാമത്. മഹാരാഷ്ട്രയിൽ 34 23 പേരും ബിഹാറിൽ 550 പേരും കഴിഞ്ഞ 24 മണിക്കൂറിനിടെ മുക്തി നേടി
കഴിഞ്ഞ 24 മണിക്കൂറിനിടെ 9110 പുതിയ കേസുകളാണ് റിപ്പോർട്ട് ചെയ്യപ്പെട്ടത്. ഇതിൽ 81.39 ശതമാനവും 6 സംസ്ഥാന കേന്ദ്ര ഭരണ പ്രദേശങ്ങളിൽ ആണ്
37 42 പേർക്ക് പുതുതായി രോഗം സ്ഥിരീകരിച്ച കേരളമാണ് പട്ടികയിൽ ഒന്നാമത്. മഹാരാഷ്ട്രയിൽ 22 16 പേർക്കും തമിഴ് നാട്ടിൽ 464 പേർക്കും ഇന്നലെ രോഗം സ്ഥിരീകരിച്ചു
കഴിഞ്ഞ 24 മണിക്കൂറിനിടെ 78 കോവിഡ് മരണങ്ങൾ റിപ്പോർട്ട് ചെയ്യപ്പെട്ടു. പ്രതിദിന മരണനിരക്ക് നൂറിൽ താഴെ ആകുന്നത് തുടർച്ചയായ നാലാം ദിവസമാണ്
ഇന്നലെ സ്ഥിരീകരിച്ച മരണങ്ങളിൽ 64.1 ശതമാനം 5 സംസ്ഥാന കേന്ദ്രഭരണ പ്രദേശങ്ങളിൽ ആണ്. കേരളത്തിൽ 16ഉം മഹാരാഷ്ട്രയിൽ 15 ഉം പഞ്ചാബിൽ 11ഉം മരണങ്ങളാണ് ഇന്നലെ റിപ്പോർട്ട് ചെയ്തത്
|
||
|
ReplyReply to allForward
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 51.9 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 41 ലക്ഷത്തിലേറെ വാക്സിൻ ഡോസുകൾ
രാജ്യത്തെ രോഗമുക്തി നിരക്ക് 97.45% എന്ന ഏറ്റവുമുയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,353 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  140 ദിവസത്തിനിടയിലെ ഏറ്റവും കുറഞ്ഞ നിരക്കിൽ
ചികിത്സയിലുള്ളത് ആകെ രോഗബാധിതരുടെ 1.21%
പ്രതിദിന രോഗസ്ഥിരീകരണ നിരക്ക്  കഴിഞ്ഞ 16 ദിവസമായി 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 51.9 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 59,57,616 സെഷനുകളിലൂടെ ആകെ 51,90,80,524 ഡോസ് വാക്സിൻ നൽകി. കഴിഞ്ഞ 24 മണിക്കൂറിനുള്ളിൽ 41,38,646 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,38,727
രണ്ടാം ഡോസ് 80,17,291
മുന്നണിപ്പോരാളികൾ
ഒന്നാം ഡോസ് 1,82,42,071
രണ്ടാം ഡോസ് 1,18,74,095
18-44 പ്രായപരിധിയിലുള്ളവർ
ഒന്നാം ഡോസ് 18,23,88,445
രണ്ടാം ഡോസ് 1,29,63,932
45-59 പ്രായപരിധിയിലുള്ളവർ
ഒന്നാം ഡോസ് 11,34,11,880
രണ്ടാം ഡോസ് 4,35,83,965
60നുമേൽ പ്രായമുള്ളവർ
ഒന്നാം ഡോസ് 7,92,14,965
രണ്ടാം ഡോസ് 3,90,45,153
ആകെ 51,90,80,524
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
ദേശീയ രോഗമുക്തി നിരക്ക് 97.45% ആയി. മഹാമാരി ആരംഭിച്ചതിനുശേഷം രോഗമുക്തിനിരക്കിലുണ്ടായ ഏറ്റവും വലിയ വർധനയാണിത്.
രാജ്യത്താകെ ഇതുവരെ 3,12,20,981 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 40,013 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 38,353 പേർക്കാണ്.
തുടർച്ചയായ 45-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,86,351 പേരാണ്. കഴിഞ്ഞ 140 ദിവസത്തിനിടെയുള്ള ഏറ്റവും കുറഞ്ഞ നിരക്കാണിത്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.21% മാത്രമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,77,962 പരിശോധനകൾ നടത്തി. ആകെ 48.5 കോടിയിലേറെ  പരിശോധനകളാണ് ഇന്ത്യയിൽ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.34 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.16 ശതമാനവുമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 16 ദിവസമായി മൂന്നുശതമാനത്തിൽ താഴെയും തുടർച്ചയായ 65-ാം ദിവസവും 5 ശതമാനത്തിൽ താഴെയും തുടരുന്നു.
(Visitor Counter : 191
പ്രധാനമന്ത്രിയുടെ ഓഫീസ്
നിയമ പണ്ഡിതൻ ശ്രീ കെ ജെ ഷെത്നയുടെ നിര്യാണത്തിൽ പ്രധാനമന്ത്രി അനുശോചചിച്ചു
പ്രമുഖ അഭിഭാഷകനും നിയമ പണ്ഡിതനുമായ ശ്രീ കെ ജെ ഷെത്ന ജിയുടെ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
പ്രമുഖ അഭിഭാഷകനും നിയമ പണ്ഡിതനുമായ ശ്രീ കെ ജെ ഷെത്ന ജിയുടെ നിര്യാണത്തിൽ ഖേദിക്കുന്നു. നിയമരംഗത്തെ അദ്ദേഹത്തിന്റെ സംഭാവനയ്ക്ക് പുറമേ നിരവധി സാമൂഹ്യ സേവന സംരംഭങ്ങളിലും അദ്ദേഹം മുൻപന്തിയിലായിരുന്നുവെന്ന് ഒരു ട്വീറ്റിൽ പ്രധാനമന്ത്രി പറഞ്ഞു. ഈ ദുഖകരമായ മണിക്കൂറിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും അഭ്യുദയകാംക്ഷികളോടും ഉണ്ട്.